Han kom i ung alder inn i telegrafetaten og gikk ut fra den høyere Telegrafskolen i 1900. Han ble deretter ansatt som telegrafassistent i Lødingen. I 1908 kom han som telegrafbestyrer på Gibostad og i 1911 kom han tilbake til Lødingen som fullmektig ved telegrafstasjonen der. Høsten 1918 ble han utnevnt som fullmektig ved telegrafverkets distriktskontor samme sted, og 1. november 1931 ble han forfremmet til telegrafinspektør i Troms telegrafdistrikt. Denne stillingen hadde han til han søkte avskjed i 1949.